**המכללה לביטחון לאומי**

**מחזור מ"ז 2020-2021**

צבא הגנה לישראל

מפקדת המכללות 871
המכללה לביטחון לאומי
טל': 03-7607337
פקס: 03-7607467

15 ביולי 2020

**סגל הדרכה**

**פרופ' יוסי בן ארצי**

**ד"ר ענת חן**

**ליווי קורס אקדמי במב"ל**

1. לקראת שנת הלימודים הקרבה, מחזור מ"ח, אנו נערכים להעמיק את הליווי של סגל ההדרכה של מב"ל את המרצים האקדמים שילמדו במב"ל.
2. מטרת מסמך זה היא להגדיר רשימת תיוג לליוי קורס ע"י מדריך מלווה.
3. מדריך שיוגדר כמלווה של קורס אקדמי, לרוב קורס המשויך לתחום אותו הוא מוביל, יקח על עצמו את הדברים הבאים:
	1. היכרות ראשונית עם המרצה, באם הוא מלמד במב"ל לראשונה – לצורך כך ניתן להסתייע בחומר הרקע על המב"ל, כולל רשימת המשתתפים בקורס (קיים בעברית ובאנגלית).
	2. מעבר על הסילבוס המוצע ע"י המרצה, עדכונו והתאמתו לצרכי המב"ל. בכלל זה:
		1. שילוב מרצים אורחים בקורס במידת הרלוונטיות.
		2. ווידוא שחומרי הקריאה עדכניים, וכוללים חובה ורשות. מומלץ להציע למרצה לשלב פודקסטים, סרטים וכיוב'.
		3. ווידוא שקיימות חלופות מתאימות לקריאה באנגלית.
		4. ווידוא שרשימת חומרי הקריאה כוללת קישורים (תקינים) לחומרים או את הקבצים עצמם.
		5. חשיבה משותפת על שילוב קפה קריאה בקורס על מאמרים נבחרים, ככל שרלוונטי.
	3. העברת הסילבוס הסופי (לאחר אישור תכנית הקורס ע"י האלוף) למדור קש"ח לתרגום.
	4. העברת הסילבוס הסופי לד"ר ענת חן לצורך הפקת המקראה של הקורס, בדיקה לגבי פודקסטים קיימים וחשיבה משותפת על הקלטה של מאמרים נבחרים. ככלל, יש לשאוף לכך שהמקראות יהיו מוכנות לפחות שבוע לפני תחילת הקורס ותחולקנה למשתתפים.
	5. שיחה עם המרצה על מטלת הסיכום בקורס – מתכונת, היקף, עיתוי הגשה ועיתוי קבלת ציונים.
	6. שיחה עם המרצה על האפשרות להתפצל לקבוצות למידה ועיבוד קטנות במהלך הקורס.
	7. שיחה עם המרצה על החלוקה הראויה בין זמן הרצאה לזמן לשאלות, התייחסויות ודיון.
	8. שיחה עם המרצה על חלופות בעידן קורונה.